Insula del Lilio

Insula del Lilio (in italiano: Isola del Giglio; dialecto liliese: i' Giglio) es un municipalitate insular del Archipelago toscan que se trova in le provincia de Grosseto, in le region Toscana, in Italia central. Le Lilio ha un population de  habitantes, le sede communal es in le alte burgo roccose de Lilio Castello.

Etymologia
Le nomine Lilio sembla originar del flor de lilio (in italiano: giglio), ma, non obstante un conspicue population de lilios endemic del insula (Gagea granatellii obtusifolia), e le flor de lilio usate como emblema del casa toscan del Medici, hoc sembla esser in realitate un paraetymologia medieval. Le parola ha probabilemente evolvite ex le nomines in latino classic Aegilium, Igilium, e Igillia, deveniente Gilio e post Giglio pro assimilation al flor. Aegilium proveni del greco Αιγύλιον Aigýlion, ubi «áiges» significa capra, dunque «le insula del capras», pro le copiose presentia de Ovis aries musimon in su alte roccas.

Municipios
Le communa Insula del Lilio se constitue de quatro municipios:
 Lilio Castello (localmente: Il Castello), burgo montan fortificate in le Medie Etate ubi se trova le Casa Communal e del Prime Cive;
 Lilio Porto (localmente: Il Porto), principal porto del insula desde tempores multo antique;
 Lilio Campese (localmente: Il Campese), parve porto de plus moderne construction in le baia homonyme;
 Insula de Januthri (localmente: Giannutri), insuletta protecte in sino al Parco National del Archipelago Toscan a 15km de distantia, pauc habitate e naturalisticamente multo importante pro varie species de flora e fauna endemic del Archipelago, e pro le grande migrationes mediterranee del aves afroeuropee.

Vide etiam
 Ilva
 Januthri

Categoria:Municipalitates del provincia de Grosseto